PIIBLIKOHVIK
Tere tulemast Piiblikohvikusse!
Nagu eelmiselgi korral
räägime tänagi kristlaste tagakiusust,
diskrimineerimisest ja halvast kohtlemisest maailmas,
kuid ka lootusest ja meie võimalustest mõju avaldada.
Tere tulemast, Miika Auvinen! - Aitäh.
Viimati rääkisime sellest, et Open Doors, mida esindad,
ja mille Soome osakonna tegevjuht oled,
avaldab igal aastal World Watchi nimekirja,
mis vaatleb maailma riike ja reastab need,
kus kristlased kogevad tagakiusu, diskrimineerimist ja ebaõiglust.
Igal aastal käsitletakse detailselt 50 riiki,
mis reastatakse olukorra tõsiduse järjekorras.
Kuidas sina, Miika, selle töö juurde sattusid
ja miks sa seda teed? Kuidas see kõik alguse sai?
Hea küsimus.
Jumal on mind selleks pikalt valmistanud
ja siia teenima toonud.
Ettevalmistus edenes tasapisi ja tõi mind selle töö juurde.
Open Doorsi maailmaorganisatsioon käivitus 1955. a
ja kasvas välja ühe mehe nägemusest toimetada Piibleid NSVL-i.
Soome Open Doorsi sünni juured on 2010. a kandis,
kui inimesed Soome eri paigus hakkasid märkama,
kui ulatuslik kristlaste tagakius maailmas on
ja kui vähe laiem kristlaskond Soome kogudustes sellest teab.
Nad palvetasid selle pärast. Üks inimene Helsingis avastas,
et 2012. a polnud siin mingit vastavat tegevust.
Ta hakkas palvetama Open Doorsi pärast Soomes,
sest oli netis otsides nende kodulehele sattunud ja leidnud,
et Open Doors tegutseb Rootsis, Taanis ja Norras, aga Soomes mitte.
Samal ajal olin mina teoloogitöö järel
töötanud 6,5 aastat finantssektoris.
2012. a, kui too tollal mulle tundmatu inimene oli saanud õhutuse
palvetada just Open Doorsi töö käivitamise pärast Soomes,
olin mina olukorras, kus Jumal peatas ja kõnetas mind.
Ta viis mind kohta, kus mõtlesin:
Mis mõte on ärimaailmas kvartalikeerises jooksmisel?
Mõnes mõttes toredad väljavaated, kontaktid ja inimesed,
mida meeldiv töö tavaliselt hõlmabki.
Kuid samas oli küsimus, kas sel ka suurem eesmärk on.
See viis mind peaaegu meeleheitele.
Nendest küsimistest ja kaalumistest sündis piiblisõna veerel veendumus.
Jesaja 43. ptk oli 2012. a kevadel eriti kõnekas.
Seal öeldakse: "Vaata, mina loon uut. See juba tärkab, kas te ei märka."
Tundsin, et see oli selge Jumala hääl.
Mõni aasta hiljem otsis Open Doors Soome töö käivitajat
ning endise misjonärilapsena, kellel on rahvusvaheline taust
ja kes sai 2000. a-te algul südamesse kristlaste tagakiusuteema,
tundsin tugevalt, et see on minu koht.
Kui istusin 2015. a kevadel tööintervjuul,
olid nad selleks puhuks välja otsinud ühe kirjakoha.
Nende seas oli ka too palveäratuse saanud isik.
Neil oli tunne, et minu puhul tuleb mainida Jesaja 43. ptk.
Jumal näitas oma huumorimeelt. Tema näeb ette ja juhatab ja viib.
Nii ma siin nüüd olen.
Paar päeva pärast intervjuud helistati Taanist
ja esitati veel üks küsimus: Kas oled valmis?
Olin valmis. 6,5 aastat sain teenida finantsmaailmas
teistes ülesannetes ja kogesin,
et aeg on küps minna tagasi igapäevase vaimse töö juurde.
Nii olen 2015. a kevadest alates sellel töökohal teeninud.
Logo ja sülearvutiga hakkasin köögilaua ääres mõtlema:
Issand, kuhu me siit nüüd läheme?
Sellel teemal on tugevad piibellikud juured.
Kui vaadata näiteks Heebrealaste kirja 13. ptk, salm 3.
"Pidage meeles vange,
nagu te oleksite kaasvangid,
ja kurja kannatajaid,
sest ka teie olete alles maises ihus."
Äärmiselt praktiline ja konkreetne õhutus
mitte unustada, vältida ja olla ükskõikne
vendade-õdede suhtes, kes kannatavad tagakiusu.
Jeesus muidugi õpetab,
et mida iganes olete teinud ühele mu vähimatest vendadest ja õdedest,
omab suurt ja olulist tähendust.
Oled reisinud Soomes ja mujal.
Kas kristlased näevad seda olukorda?
Kas kristlaskond on selles osas ärkvel?
Ütleksin jah ja ei.
Olen rõõmustanud, et on palju kristlasi ja kogudusi,
kus sellele olukorrale ja kristlaste tagakiusule
on erineval moel tähelepanu pööratud ja see on tuttav.
Kuid on väga palju kogudusi ja kohti, ütleksin, et isegi enamik,
kus see on paljudele hämmastavalt uus teema.
Paljud on olnud tänulikud, et sellest nüüd räägitakse,
kuna varem ei teatud midagi.
Mõte pole selles,
et Open Doors tahaks šokeerida ja rääkida, kui kohutavaid asju toimub.
Tahame tuua esile faktid kristlaskonna eluolu kohta
ja näidata, et statistiliselt,
Open Doorsi uurimisdivisjoni World Watch andmeil,
kogeb hetkel tagakiusu rohkem kristlasi kui iial varem ajaloos.
Kui nõustume statistikat uskuma.
Seda fakti, selle tagajärgi ja mõjusid
ning mida see meile kristlastena tähendab,
näen mina suure kristliku identiteedi ärkamiskarjena.
Kes me oleme? Mida tähendab maailmas kristlasena elada?
Kas see on vaid mingi kindlustus tagataskus,
millega kunagi taevasse saab?
Või avaldab see mõju ka praeguses elus
meie väärtustele ja tegevusele?
Sest Piiblis kirjeldab Paulus
1. Korintlaste kirjas Kristuse kogudust kui ihu.
Ta võrdleb seda kehaga, kus on käed, jalad ja kõike on vaja.
Kuid ta meenutab 12. ptk 26. salmis,
et kui kannatab üks ihuliige, kannatab kogu ihu.
See ongi asja mõte.
Globaalses kristlikus kogukonnas on vägagi suured arvud,
lausa 350 miljonit inimest, kes kogevad eri määral tagakiusu.
Me ei saa elada õnnelikult kristlastena ja seda fakti täielikult ignoreerida.
Meie ülesanne on toetada,
vähemalt palves, mille tähendust ei tohi alahinnata,
tegevuse ja toetamisega ning info jagamisega oma ringkonnas.
Need on minu meelest meie kohused.
Tänavune World Watchi nimekiri ületas uudistekünnise
ja seda kajastati näiteks Soome MTV3 uudistes.
Öeldi, et kristlased on üks maailma suurim tagakiusatute grupp.
Kas sinu kogemuse järgi pööratakse antud teemale tähelepanu,
mitte üksnes kirikus, vaid ka ühiskonnas?
Ütleksin üsna rõõmsalt,
et mujal maailmas, kus Open Doors on pikemalt tegutsenud,
ntks Suurbritannias ja Saksamaal, peetakse ühendust oluliseks tahuks,
mis seisab usuvabaduste eest ja edastab usaldusväärseid andmeid
oma World Watchi uurimisdivisijoni igaaastase töö kaudu.
Minu kolleeg Suurbritannias kohtub regulaarselt peaministriga
ja külastab parlamenti.
World Watchi raporti avalikustamine toimub tihti parlamendis.
USAs toimub see Kapitooliumil, kus on kohal nii senaatoreid kui teisi
seda infot kommenteerimas ja rääkimas usuvabaduse tähtsusest.
Samuti õnnitles Angela Merkel paari aasta eest minu Saksa kolleegi
Open Doorsi 60. aastapäeva puhul.
Teatud mõttes mõistetakse, et see on oluline ühiskondlik info
ja kristlaste positsioonis maailmas
pole asi üksnes üksiku uskliku inimsektori olukorras,
vaid asi on ühiskonna vabaduses.
See on hea näitaja kogu ühiskonna tervise kohta.
Seal, kus kristlased saavad vabalt tegutseda,
töötavad ka teised inimõigused.
Kus aga kristlasi taga kiusatakse
ning sõna-, kogunemis- ja usuvabadust üldiselt piiratakse,
on tavaliselt ka teisi ühiskondlikke probleeme.
Seegi annab teatud pildi, kui ütled, et Saksamaal on juba 60 aastat
pööratud tähelepanu kristlaste tagakiusule maailmas,
nii et isegi kantsler Angela Merkel on aastapäeval õnnitlemas käinud.
See tegevus on tõeliselt avalik ja märkimisväärne.
Soome on kaasa löönud ja see töö käib nüüd ka siin.
Kui täpsemalt mõelda, on tegu äärmiselt tõsise asjaga.
Mullu kaotas elu
vähemalt 3066 inimest.
See on suur hulk märtreid.
Tahaksin küsida sinult kui noorelt soome mehelt,
kes on juhatatud selle töö juurde,
kuidas sa ise seda kõike seedid, kui pidevalt seda infot tuleb.
See ca 70-leheküljeline, kord aastas avaldatav raport,
on täis detailset infot,
kuidas kristlasi 50 riigis taga kiusatakse.
Aastas kaotab elu ca 3000 inimest.
Kas tuleb ette hetki, kus tekib tunne:
"Ma ei jaksa enam. See käib üle jõu."
Pärast kõiki ponnistusi hukkub ikkagi 3000 inimest
ja 350 miljonit elab mingisuguse surve all.
Kuidas sa seda tööd teha jaksad?
See on aktuaalne teema ja seda küsivad paljud.
Üks asi, mis jõudu annab, on palve.
See on ka üks meie programmi osa -
õhutada kristlasi palvetama tagakiusatud õdede-vendade eest.
Samal ajal hoolitseb Jumal ka meie eest, kes seda tööd teeme.
Seepärast kasutame palvekalendrit iga päev kontoris ka ise.
Teatud mõttes tunnen ülekannet ka selles,
et kõige nähtu ja kuuldu koorem
ei jää ainult minu nigelatele õlgadele,
vaid selle saab anda üle Jumalale, meie armastavale Taevaisale.
Ta on armastanud maailma nõnda, et on lasknud Jeesusel siia tulla,
mitte nii, et ta kogu valust, mis meil kõigil elus on, mööda läheb,
vaid Ta armastab meid nii sügavalt,
et on lasknud Jeesusel meie pattude pärast ristil surra
ja avanud ülestõusmise kaudu tee igavesse ellu.
Jeesus on lubanud olla meiega iga päev kuni maailma lõpuni.
Kas vahel juhtub, nagu oma kogemusest tean,
kuna kajastame teemat veidi ka ajalehes Uusi Tie,
kus järgmise nädala numbris ilmub sinu intervjuu kristlaste tagakiusust,
et kui pidevalt kõiksugust infot saad, juhtub vahel,
et läbi kõigi kaitsekihtide jõuab mingi juhtum südameni?
Isegi nutt võib peale tulla: Kuidas see saab nii karm olla?
Kas sinuga juhtub vahel, et keset kogu tagakiusuinfot,
3000 surnut jms, jõuab mingi juhtum südamesse?
Jah. Seda juhtub tihti.
Tekib soomuskiht. Kõike ei saa läbi lasta,
muidu ei jaksaks. See oleks inimlikult võimatu.
Mäletan näiteks juhtumit,
kus valmistusin arvuti ääres üheks ürituseks
ja äkki oli ekraanil ühe Põhja-Kameruni luteri pastori nägu.
Olin just lugenud, kuidas Boko Haram oli tapnud tema ja üle 20 kirikulise.
See rünnak toimus 2014. a.
Lisaks temale hukkus ka tema koguduseliikmeid.
Aga temast jäi maha 8 last ja naine.
Jäi meelde tema naeratav nägu.
Ta oli noor, 30-40-aastane.
See oli kindlasti üks kord, kus pisar silma tuli ja mõistsin,
et selleks ma seda tööd teengi.
Sarnaseid juhtumeid ja kohtumisi on toimunud maades,
kus inimeste olukord ja tagakius on ekstreemse,
kuid samas on neil sügav rõõm, rahulolu ja lootus.
See puudutab väga sügavalt.
Ühes äärmiselt suletud riigis,
kus kristlaskond peab põhjalikult põranda all tegutsema,
kohtasin pastorit,
kes oli nädala eest tulnud vanglast, kus teda piinati.
Kuigi see oli raske,
oli ta sellest hoolimata tänulik,
kuna teadis, et ta oli seal koos Jeesusega ja Jeesuse pärast,
mitte millegi halva või kuritegeliku pärast.
Ta teadis, et oli seal Jeesuse pärast ja Jeesus oli seal koos temaga.
Ta kordas, et see andis talle jõudu.
Tagakiusatud kristlaste julgus, vastupidavus ja armastus on kõnekas.
Kas on juhtumeid, kus saab konkreetselt näha,
et kogu see vaevanägemine, töö
ning inimeste palved ja annetused kannavad vilja?
Jah. Väga tihti.
Washington DCs oli mullu kevadel üks rõõmus kohtumine.
Seal toimus Billy Graham Associationi korraldatud konverents,
kus mõnesaja osaleja seas oli ka USA asepresident Mike Pence,
kes oli üheks esinejaks.
Seal oli kirikujuhte alates Moskva Patriarhaadist
kuni Katoliku Kiriku USA juhini
ning inimesi Põhja-Aafrika tagakiusatud kiriutest ja Lähis-Idast.
Üks meie Iraagi kandis tegutsev kallis pastor,
kes on karmi tagakiusu kogenud, isa Douglas,
on aastakümneid ustavalt ühes Iraagi katoliku kirikus töötanud.
Ta oli ühe Bagdadi peakiriku karjane,
kui ISIS ta mõne aasta eest kinni võttis ja teda piinas,
et saada koguduseliikmete andmeid. Kuna ta neid ei andnud,
peksti tal vangistuse ajal peitliga ükshaaval hambaid välja,
et talt piinates infot saada.
Kuigi talle oli pakutud asüüli nii Saksamaalt kui USAst,
otsustas ta kohale jääda. Ta ei saanud jääda küll Bagdadisse,
kuid ta jätkab endiselt kogudusetööd Põhja-Iraagi kurdide regioonis Erbilis.
Ta ütles sel kohtumisel Washingtonis, et meie töö on äärmiselt tähtis,
kuna tema kogudus on saanud aidata tuhandeid kristlasi,
kes põgenesid 2014. a Niinive tasandikult Mosulist
Põhja-Iraagi kurdide aladele.
Neid on majutatud ja aidatud praktiliselt
tema ja veel kümnete teiste koguduste kaudu
tänu Open Doorsi rahvusvahelisele tegevusele.
Oleme toonud kriisiabi, Piibleid, lastepiibleid, telke,
kõike, mida kristlaskond on vajanud,
kohalike partnerite ja koguduste vahendusel.
See oli taas üks selline kohtumine,
kus sind tänatakse avalikult ja õnnelikult selle töö tegemise eest.
See on samuti mällu jälje jätnud.
Mullegi meenub üks ammune juhtum, kui 15-aastaselt usklikuks sain.
Mullegi oli positiivseks üllatuseks,
kui palju konkreetset head kristlased Jeesuse nimel teevad.
Kaugel sellest, et oleksime veatud.
On toimunud õudusi ja tehtud vigu ja kurja ajaloos ka Kristuse nimel,
kuid see ei pühi minema
tohutul hulgal head ja ohverdavat tööd
Tuleb meeles pidada,
kui paljud on maailmas praegugi teenimas ja tööd tegemas.
Open Doors on üks osa sellest tööst
maailmas ja Kristuse koguduses.
See pole mingil juhul ainult istumine ja uskumine,
vaid konkreetne töö,
mida oled oma ülesannetes kindlasti eriliselt kogenud.
On tore näha, et töö läheb edasi.
Et kristlik usk sütitab
ning äratab mõtlema ja arutlema.
On tore olnud näha töö konkreetseid tulemusi.
Viisime ühte riiki Piibleid.
See oli ühe pastori ja ta naise jaoks nagu jõulud,
kui kotist Piibleid välja võtsime.
"Oi, nii palju! Kas teil on veel?!", kui olime neile kõik üle andnud.
Seda indu ja tänumeelt oli võimalik konkreetselt kogeda.
Neil pole võimalik kuskilt Piibleid saada.
Ja meil oli võimalus neile Piibleid viia.
Need on kristlasele võimsad kogemused.
Olen rõõmus, et üks osa meie tööst Soomes
on anda inimestele võimalus kohtuda inimestega nii meie maal
kui paikades, kus elatakse surve all,
erinevatesse riikidesse korraldatud reiside kaudu.
Kui sealt naaseme, oleksime otsekui väikest vaimset ärkamist kogenud.
"Selline ongi kristlus!" Asi pole selles, et Open Doors
ja teised tagakiusatud kristlastega töötavad ühendused ainult aitavad.
Aitame Kristuse ühise perena üksteist.
Need, kes kogevad hetkel rohkem nähtavat tagakiusu,
on meile võimsaks eeskujuks kristlasele kohasest vaprusest
ning pühendumusest Kristusele ja usule.
Räägime sellest veidi konkreetsemalt.
Kuidas saab kaasa lüüa? Sind kuulates meenub,
kui palju rõõmu ja rahulolu kaotatakse,
kui selles töös ei osaleta.
Üks, mida rõhutate, on palvetamine.
Aga kuidas saan palvetada tagakiusatute eest
konkreetselt ja mõttekalt,
mitte lihtsalt: "Palun tagakiusatute eest, aamen"?
Seepärast annamegi iga kuu välja palvekalendrit.
See on äärmiselt tähtis abivahend, kuna siin on konkreetseid inimesi
ja konkreetseid teemasid, mille pärast palvetada.
Selle leiab ka Facebookist, Open Doorsi palvelehelt
nimega: OpenDoors-rukoussivu.
Open Doors Finland FB lehel on ka teavet ürituste kohta.
Lisaks on meie netilehel opendoors.fi
kampaaniaid, palvekirju ja kirjakampaaniaid
ning erinevaid aktuaalseid ja akuutseid olukordi,
kus näiteks kogutakse abi mõne lapse haiglakulude katteks,
kes on Molotovi kokteili pudeliga tehtud kirikurünnakus viga saanud
või võib tema rõõmustamiseks kaardi saata.
Ta peab oma vigastuse pärast ehk pikalt siseruumides viibima.
Või kogutakse abi mõnele pastorile või isikule,
kes teeb üksinda suure surve all tööd mõnes kohas,
kus ta tunneb pidevalt üksindust.
On erinevaid võimalusi talle teada anda, et ta pole üksi.
"Teame siin Soomes, et oled olemas ja palvetame su eest."
Paar julgustavat sõna inglise või mõnes muus keeles.
Meie kodulehelt leiab juhiseid.
Võimalusi on mitmeid. Korraldame ka reise kohapeale.
See on üks viis ka siin kohapeal teavet edastada.
Usun, et Soomeski vajatakse üha rohkem palvet.
Ja asi pole mitte ainult teiste eest palvetamises,
vaid samal ajal hoolitseb Püha Vaim ka meie eest.
Ja kui Püha Vaim hoolitseb meie eest,
saab jumalariik ja selle eesmärgid meis üha rohkem ruumi.
Seepärast on tore,
kui OD või teistes palvegruppides kasutatakse meie palvekalendreid.
Ja oleksin rõõmus, kui meile tuleks e-postiga teavet,
kus seda palvekalendrit Soomes hetkel kasutatakse.
Või ehk on keegi,
kes tahab alustada uut palvegruppi tagakiusatute pärast palvetamiseks.
www.opendoors.fi
Ütle veel lõpetuseks, Miika Auvinen,
mida need aastad Open Doorsi teenistuses
on sinu usuelu heaks teinud?
Olen näinud, kuidas Jumala plaanid ja armastus
ületavad kõik mõistuse.
Ja seda, kuidas Jumal võib tõesti inimesi muuta
isegi ISISe võitlejast tuliseks evangelistiks.
Jumalal on kõik võimalused ja Ta armastab ka neid,
kes on maailmas vähimad keset tagakiusu ja valu.
Aitäh, Miika Auvinen. Õnnistust sinu tähtsale tööle
Open Doorsi Soome tegevjuhina! - Aitäh. Pidage meid palves meeles.
Aitäh, head vaatajad!
Mõtle Miika viimasena öeldule:
Jumalal on võimalused muuta isegi ISISe võitlejaid.
Olengi isegi hiljuti kohanud mõnd sellist,
kelle elu Jumal on muutnud.
Jumala armastus on alati suurem, kui arvata oskame.
Lõpetame nende mõtetega.
Õnnistatud nädalat! Kohtumiseni nädala pärast Piiblikohvikus!
Igasugune teletöö maksab. Nii ka kristlik teletöö.
Kui saated on sind õnnistanud,
kas kaaluksid selle töö jaoks annetamist?
Võid helistada TV7 Eesti annetustelefonil 900 1777
või teha ka ülekande ekraanilolevate või Eesti kanalite kaudu.
Kõne hind on 7 euri.
Aitäh kristlikku teletööd toetamast! Lisainfo: www.tv7.ee
Tõlge: Monika Jaaguri